**Kauno miesto savivaldybės administracijos filialo**

**Šančių seniūnijos 2024 metinio veiklos plano įgyvendinimo ataskaita**

Vadovaujantis Kauno miesto savivaldybės administracijos filialo Šančių seniūnijos nuostatais (toliau – Šančių seniūnija), patvirtintais Kauno miesto savivaldybės administracijos direktoriaus 2024 m. rugpjūčio 13 d. įsakymu Nr. A-1002, 13.3 papunkčiu pateikiama 2024 m. veiklos plano įgyvendinimo ataskaita. Šančių seniūnija įgyvendindama SVP priemonę 3.1.3.1.002 Šančių seniūnijos įtakos stiprinimo skatinant gyventojų bendruomeniškumą vykdė sekančias veiklas.

1. **Bendruomeninių renginių organizavimas, dalyvavimas.**

 2024 m. Šančių seniūnija inicijavo, organizavo, dalyvavo susitikimuose,dalyvavo renginiuose (30) su seniūnaičiais, bendruomenės pareigūnais, bendruomenės atstovais. Dalyvauta Centro ir Policijos komisariato ataskaitiniame susirinkime; susitikime su Nemuno PK policijos pareigūnais, saugumo, viešosios tvarkos klausimais; mokymuose vadovams: Rizikos veiksniai ir grėsmės/Užsienio valstybių žvalgybos ir saugumo tarnybų veikla. Pranešėjai – VSD atstovai. Dalyvauta susitikime su Probacijos tarnyba. Tarnybos pristatymas, dėl Viešųjų darbų atliekančių asmenų aptarimas. Susitikime su Socialinės paramos skyriaus vadovais dėl deklaravimo aktualijų užsienienčiams. Dalyvauta Kauno miesto savivaldybėje susitikime su architektu Mindaugu Pakalniu ir paskaita apie Bendrojo plano rengimo svarbą ir ypatumus. Darbuotojų įsitraukimo rezultatų pristatyme *Kauno miesto savivaldybėje.*

 Šančių seniūnija organizavo seniūnaičių sueigas, susitikimus su seniūnaičias ir bendruomenės pareigūnu, socialiniais partneriais - Socialinių paslaugų šeimai  teikimo specialistai, socialinio darbo organizatoriais**.** Šančių seniūnijai aktualiais klausimais. Organizuotas susitikimas su *V*isuomenės sveikatos biuro atstovais, kurie pristatė savo veiklą vykdomus projektus.

 Dalyvauta, padėta organizuoti bendruomenės renginius - Joninės „Parake“; Inkilų kėlimo šventėje „Paukščiai grįžta“ su Aukštųjų Šančių bendruomene. Dalyvauta literatūrinėje popietėje – Kurti ir dalintis didelė laimė. Knygos pristatyme bibliotekoje „Aukštųjų Šančių bendruomenės atspindžiai“, ir Vito Petraičio satyriniai pamąstymai“. Motiejaus Valančiaus mokyklos kvietimu, šeimų šventės renginyje „Vaikystės pasaka“ . Seniūnija dalyvavo pasirašant Saugios kaimynystės sutartį su Nemuno policija ir Gintauto Rimkevičiaus Aukštųjų Šančių ąžuolyno seniūnaitija. Dalyvauta ir Knygų namelio atidaryme prie vaikų darželio „Žilvitis“ bei su direktore vaikų darželio aktualijų aptarime. Tarptautiniame Kalėdiniame Šančių bokso turnyre. Pagerbta ir pasveikinta šimtametė Šančių gyventoja. Teikti nusipelnę senjorai apdovanojimui Pagyvenusių žmonių mėnesio renginiui. Aukštųjų Šančių karių kapinėse, Šančių seniūnijos darbuotojai pagerbė Lietuvos karius žuvusius už Tėvynės laisvę kovose, kalėjimuose, tremtyje 1940-1990.

 Organizuota akcija „Pagerbti-prisiminti“, po kurios vyko susitikime su **bendruomenės pareigūne ir seniūnaičiais, Šančių seniūnijai aktualių klausimų aptarimui bei bendruomenės pareigūnės pristatyta informacija – Lietuvos policija pataria, automobilių apsaugos, vertingų daiktų salonuose apsaugos klausimai bei siūlymai pasirūpinti automobilio ir esančių daiktų draudimu.**

##  **Šančių seniūnijoje organizuotos šios parodos:** Ritos Namikės Mandalų priešimo paroda bei Šančių gyventojos Violetos Bartkienės tapybos darbų paroda.

**2. Gyventojų dalyvavimas savivaldos procese skatinimas.**

Seniūnija vystoma kaip modernus, šiuolaikiškas administracinis centras, diegiantis betarpišką, orientuotą į klientą aptarnavimą ir skatinantį gyventojų įsitraukimą į vietos savivaldos procesuos. Seniūnija skatino bendruomeninių renginių, veiklų stiprinimą. Tuo tikslu seniūnija organizavo ir teikė paramą renginiams, seniūnaičių sueigoms ir kitoms veikloms, skatinančioms bendruomenės narių užimtumą.

2.1. Seniūnija organizavo seniūnaičių sueigą, susitikimus su seniūnaičias, bendruomene ir socialiniais partneriais – 4.

2.2. Kvietimas siųstas Šančių bendruomenėms teikti paraiškas pagal nevyriausybinių organizacijų ir bendruomeninės veiklos stiprinimo 2023-2025 metų veiksmų plano 2.1.1.1. priemonę „Stiprinti bendruomeninę veiklą savivaldybėse“, įgyvendinant bandomąjį modelį. Kauno miesto savivaldybė pasirašė sutartį su Aukštųjų Šančių bendruomenės centru dėl projekto „Miestas gydantis vienatvę“ įgyvendinimo. Viešinami vykdomo projekto renginiai.

2.3. Šančių seniūnija 2024-01-23 ir 2024-11-09 organizavo susitikimus (susirinkimus) su Kauno būsto modernizavimo agentūros vadybininkais, projektų vadovais ir dauguiabučių namų pirmininkais, administratoriais dėl daugiabučių namų modernizavimo, renovacijos ir aktualių klausimų aptarimo – 2.

2.4. Šančių seniūnija 2024 m. liepos mėn., persikėlė į naują buveinę, Vaidoto g. 115, Kaune. Puikiai pritaikytose patalpose užtikrintas kokybiškas Šančių seniūnijos gyventojų aptarnavimas.

 **3. Seniūnijos teritorijos priežiūra.**

 3.1. Šančių seniūnija siekė ir užtikrino, kad seniūnijai priskirta teritorija būtų tvarkinga, švari, saugi. Tuo tikslu seniūnija pasitelkė paslaugų teikėjus, pagal Kauno miesto savivaldybės administracijos sudarytas sutartis ir visuomenei naudingą veiklą atliekančius asmenis (skaičius - 71), kurie tvarkė viešąsiais erdves, teikė pagalbą vaikų darželiuose ir mokyklose.

 3.2. Seniūnija nuolat prižiūrėjo ir organizavo neįtrauktų į nuolatinės priežiūros programą bendrojo naudojimo teritorijų tvarkymą: organizavo avarinių medžių (vėjovartų) šalinimą, likvidavo sąvartynus, vežė šiukšles, žaliąsias atliekas: Piliečių g., Ivinskio, Siūlų g. Nemuno kr. Juozapavičiaus pr. 71, Drobės (ten už geležinkelio); Vilijos parkas, Aukštųjų Šančių ąžuolynas, Žiburio mokykla, teritorija prie Tėvo namų teritorija, Siūlų g. teritorija prie Seniūnijos, Šaldytuvų gatvė, Prie P.A.R.A.K.O, Aukštieji Šančiai prie Džiugo laiptų, Švenčionių g., Kopūstų lauko teritorija. Organizuotas žemės nuošliaužos sutvarkymas prie Nemuno kr. Naujo dviračių tako ir Žemųjų šančių kapinių. Rudenį organizuotas didmaišių dalinimas asmenims tvarkantiems viešąsias erdves - grėbiantiems lapus į didmaišius, bei kontroliuotas UAB ‚Kauno Švara“ savalaikis didmaišių išvežimas iš viešųjų teritorijų.

 3.3. Šančių seniūnija padėjo organizuoti pavasarines talkas su bendruomene (4): Kauno tvirtove „P.A.R.A.K.A.S“ (tvarkyta P.A.R.A.K.O. teritorija), Aukštųjų Šančių bendruomenės centro nariais bei Kauno vaikų darželio - lopšelio „Žilvitis“ auklėtiniais, KTU Vaižganto progimnazijos moksleiviais (tvarkyta Aukštųjų Šančių ąžuolyno teritorija, Aukštųjų Šančių karių kapinės), su AB Kauno baldų darbuotojais (dalyvavo apie 200 žmonių) tvarkyta (Nemuno krantinė prie AB „Kauno baldai“, naujai įrengto dviračių tako).

 3.4. Šančių seniūnija atliko procedūras dėl bešeimininkių, nelegaliai pastatytų valstybinėje statinių griovimo (pašalinimo). Įspėti ieškomi savininkai patys nugriovė 3 bešeimininkius garažus Vokiečių g. 76; surastas nelegaliai pastatyto Drobės gatvėje stadiono savininkas, kurį asmuo pats ir nugriovė; inicjuota ir nugriauti 3 bešeimininkiai garažai „Kopūstų lauke“.

 3.5. Šančių seniūnijos inicjuota ir su Miesto tvarkymo skyriumi bendradarbiaujant sutvarkytos 2 viešojo transporto (autobusų Nr. 43) stotelių Vokiečių g. (prie Panemunės tilto), infrastruktūros - paklotos plytelės, žmonių saugumui ir patogumui išlipti bei įlipti į autobusą.

 3.6. Inicjuotas duobių tvarkymas ir jos sutvarkytos – (Drobės g., Skuodo, Vokiečių g., Rygos g., Ašmenos I-osios g., Jaunųjų talkininkų ir kita).

 3.7. Pastatyta Medvėgalio g. 15, Kaune šunų eksprementų dėžutė. Sutvarkytas veidrodinis sferinis ženklas Vokiečių gatvėje. Iškeltas benamis iš Nemuno krantinės priešais Smetonos al. šlaito. Seniūnijoje vyko stambiagabarinių atliekų surinkimas laikotarpiu gegužės mėn. 2 kartus ir lapkričio mėn.

 3.8. Teisės aktų nustatyta tvarka Šančių seniūnija sudarė preliminarų apleistų žemės sklypų sąrašą 2024 m. birželio 1 d. - 72 žemės sklypai. Įspėti gyventojai susitvarkė žemės sklypus, ir į apleistų sklypų sąrašą buvo įtraukta – 19 žemės sklypų.

 3.9. Sudarė Nenaudojamų žemės sklypų, Apleisto ir neprižiūrimo nekilnojamo turto sąrašus, kada Kauno miesto savivaldybės tarybos sprendimu taikomas padidinto mokesčio tarifas - įtrauktas 21 apleistas statinys.

 3.10. Atliko statinių naudojimo priežiūrą – buvo patikrinta – 256 statinių. Šančių seniūnijoje įtraukų į apleisto turto sąrašą skaičius statinių išlieka stabilus, tačiau tvarkomi kiti pastatai, vykdomos daugiabučių namų renovacijos (modernizavimas) , statomi nauji pastatai.

 3.11. Šančių seniūnija atliko kasimų gatvėse, šaligatviuose, žaliuose teritorijose kontrolę (105 kasimai), surašytas protokolas pagal LR ANK už švaros ir tvarkymo taisyklių pažeidimus.

 3.12. Seniūnijoje bendradarbiaujant su Miesto tvarkymo skyriumi greideriuotos gatvės: Sandėlių g. nuo 9 iki 9B pastato; Šeivių g.; Šaldytuvų g. Daujėnų g.; Pabiržės g. nuo J. Talkininkų iki Pravieniškių g.; iš L. Ivinskio iki P.A.R.A.K.O“ forto; Užšilių g. nuo 22 namo iki 28. Drobės g. iki 33C.

 3.13. Sutvarkyta (asfaltuota) įvaža į Piliečių gatvę, Servitutų gatvę, asfaltuotos gatvės: Švedų, Kretingos, Darbėnų ir Tilkos.

 3.14. Prižiūrėtas apšvietimas, inicijuotas atvirų šulinių uždengimas bendradarbiaujant AB „Kauno vandenys“. Teikti prašymai ir organizuotas pjovimas, genėjimas medžių, krūmų Kauno apšvietimui, Aplinkos apsaugos skyriui Vokiečių g. 35, Vilnų g. 9, Ivinskio 63, 80, Kranto g. 48 a, Alsėdžių g. 11, Kaišiadorių g. 70. Teikti prašymai genėjimui medžiai, krūmai A. Juozapavičiaus pr. 29C, 29D, 2024 m. gruodžio mėn.

  **4. 2024 m. vykdyta veikla.**

 4.1. Seniūnija vykdė gyvenamosios vietos deklaravimą. Skatino gyventojus naudotis e–paslaugomis. Paslaugos suteiktos naudojantis VIISP, EPS e­­–paslaugomis. Aptarnautų asmenų skaičius, vykdant gyvenamosios vietos deklaravimą – 3261. E. paslaugomis pasinaudojusių asmenų skaičius – 335 (e. paslaugomis pasinaudojo 10,27 proc. gyventojų). Piliečiams išdavė charakteristikų – 18, pažymų dėl asbesto išvežimo keičiant stogus – 25.

 4.2. Šančių, Panemunės seniūnijų gyventojų patogumui Lietuvos Respublikos notariato įstatymo nustatyta tvarka, atlikti notariniai veiksmai - 150.

        4.3.  Surašyti 2protokolai ir nutarimai, kai protokolas nesurašomas, už Kauno miesto tvarkymo ir švaros taisyklių pažeidimus, pagal Lietuvos R administracinių nusižengimų kodeksą.

  **5. Saugios gyvenamosios aplinkos palaikymas.**

 Per einamuosius metus, siekiant užtikrinti saugią aplinką, bendradarbiaujant su Kauno m. Nemuno PK bendruomenės pareigūnais organizuotos prevencinės priemonės - nuolatinis informacijos keitimasis, tikslu viešinti prižiūrimai teritorijai, aktualią informaciją - turtinių, smurtinių nusikaltimų prevenciją - kaip netapti nusikaltimo elektroninėje erdvėje auka, saugaus eismo temomis. Informacijos talpinimas seniūnijos tinklalapiuose, informacinės medžiagos (skrajučių) dalijimas vietos gyventojams. Pasitelkiant bendruomenę vykdoma aplinkos stebėsena - apie įtartinus reiškinius informacija perduodama atitinkamoms institucijoms. Seniūnijos ir bendruomenių bendradarbiavimas saugios aplinkos kūrimo klausimais. Dalyvauta Priešgaisrinės saugos mokymuose; Susitikimas su VPGT atstovais dėl gaisrų prevencijos; organizuoti Savivaldybės administracijos Viešosios tvarkos skyriaus (toliau – VTS) ir seniūnijų specialistų 2 bendri reidais dėl žolės deginimo, laužaviečių neteisėto įrengimo miško parkuose ir kituose žaliuosiuose plotuose, viešosios tvarkos pažeidimų paplūdimiuose.

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Kauno miesto savivaldybės administracijos filialo Šančių seniūnijos**

**2025 metų veiklos plano projekto pristatymas**

|  |  |
| --- | --- |
|  |  |
|  | 1. Klientų aptarnavino kokybės gerinimas laikantis Klientų aptarnavimo Kauno miesto savivaldybės administracijoje standarto. Vykdant gyventojų deklaravimo paslaugą, skatinti gyventojus naudotis teikiamomis e. paslaugomis (padidėjimas 1,5 proc) 2. Skatinti bendruomenę dalyvauti miesto valdyme ir remti bendruomenės kultūrines, švietimo ir kitas pilietinės iniciatyvos formas, būti efektyviais ir naudingais partneriais seniūnijos bendruomenėms. 3. Dalyvauti Nevyriausybinių organizacijų ir bendruomeninės veiklos stiprinimo priemonėse ir programose, bendruomenėms teikti pagalbą šių priemonių įgyvendinime. |
|  | 4. Gerinti socialinę aplinką seniūnijos gyventojams, kurti palankią, patogią ir saugią aplinką seniūnijos teritorijoje. Užtikrinti į nuolatinės priežiūros programas neįtrauktų teritorijų tvarkymo organizavimą:4.1. Vykdyti statinių naudojimo priežiūrą - pagal sudarytą Seniūnijos teritorijoje esančių Statinių naudotojų techninės priežiūros kontrolės sąrašą, planuojama patikrinti - 250 statinių. |
|  | 4.2. Sudaryti ir įtraukti į nenaudojamų ar naudojamų ne pagal paskirtį apleistų, neprižiūrimų patalpų, statinių sąrašą, padidinto turto mokesčių tarifų taikymui – ne mažiau – 20.4.3. Sudaryti apleistų, neprižiūrimų žemės sklypų sąrašą, ir įtrauktų padidinto turto mokesčių tarifų taikymui – ne mažiau 20; 4.4. Organizuoti bendrojo naudojimo teritorijų tvarkymą: organizuoti avarinių medžių (vėjovartų) šalinimą, likviduoti sąvartynus, šiukšlių, žaliųjų atliekų vežimą, duobių gatvėse tvarkymą. Teisės aktų nustatyta tvarka siūlyti gatvių asfaltavimą, greidiariavimą, įvažų remontą (tvarkymą). 4.5. Nugriauti bešeimininkius, apleistus statinius esančius valstybinėje žemėje. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** |